**RPI Tanmenet javaslat a 2024/2025. tanévre**

**6. ÉVFOLYAM:** **ISTEN VILÁGOSSÁGÁBAN**

**Óraszám: heti 1 (kötelezően választható hit- és erkölcstan állami iskolában)**

**A tanmenet az Isten világosságában, Református hit- és erkölcstan taneszközcsalád 6. osztályosok részére (RPI, Kálvin Kiadó)**

**és a** <https://refpedi.esolr.me/katechetikai-szolgaltatasok/>  **honlapon elérhető, ingyenesen használható tanári segédlet felhasználásával és azokkal összhangban készült.**

**Tanári segédlet elérhetősége:** <https://refpedi.esolr.me/katechetikai-szolgaltatasok/hit-es-erkolcstan-tankonyvcsalad-altalanos-iskola/6-evfolyam/tanari-segedlet-6-evfolyam/>

**Az évfolyamhoz tartozó, digitális tanrendhez használható segédletek (PPT) elérhetősége:** <https://refpedi.esolr.me/katechetikai-szolgaltatasok/hit-es-erkolcstan-tankonyvcsalad-altalanos-iskola/6-evfolyam/digitalis-segedanyag-6-evfolyam/>

**Kérjük, hogy a szabadon tervezhető órakeret erejéig, a helyi tantervben lévő témákkal, az előre tervezett időpontokban egészítsék ki az alábbi tanmenetet!**

**Mivel eltérő napokon vannak a hittanórák, a töredék hetek miatt a dátumok változhatnak.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Iskolai hét**  **(dátumra cserélhető)** | **1. ÓRA CÍME**  **(TK/ MFEI /MFGY**  **Leckeszámmal és igehellyel)** | **2. FŐ HANGSÚLY** | **3. CÉLKITŰZÉS** | | **4. ARANYMONDÁS és ÉNEK** | | **5. EGYÉB ÖTLETEK**  **(TK, MF, TS alapján)** | |
| 1. hét  szept. 2–6.  1. óra | **1. Életünk Isten előtt (139. Zsoltár)** | Isten jelen van az életedben! | Kognitív cél: Annak a felismertetése, hogy a teremtő és mindenható Isten alkotta és kíséri életünket.  Affektív cél: Olyan érzések keresése, melyek átélése Isten jelenlétére utal.  Pragmatikus cél: Olyan élethelyzetek felidézése, keresése, átélése, melyek egy-egy szituációban Isten jelenlétét mutatják a tanuló számára. | | Ének: Áldd, lelkem, Istened… (TK 4. ének)  Aranymondás: *„Uram, te megvizsgálsz és ismersz engem. Szemmel tartod járásomat és pihenésemet, gondod van minden utamra.”*  (Zsolt 139,1; 3) | | Motiváció: Élethelyzetek gyűjtése  Feldolgozás: TK 1. lecke képei, élethelyzetek Isten jelenlétében  További ötletek: Ismerkedős játékok, szoborjáték, védett személy. | |
| 2. hét  szept. 9–13.  2. óra | **2. Az Isten által adott könyvtár: A Biblia** | Isten a Szentírásban ad útmutatást az emberi élet helyzeteire ma is. | Kognitív cél: Annak felmutatása, hogy Isten megszólítása, útmutatása az emberi élethelyzetekre nézve jelen van a Szentírásban.  Affektív cél: Annak a felidézése, átélése, hogy a „rólam van szó”, gondolatot milyen érzések kísérik és ez milyen módon jelenik meg az igeolvasás során.  Pragmatikus cél: A Biblia helyes használatának a gyakoroltatása. | | Ének: –  Aranymondás: *„Lábam előtt mécses a Te igéd, ösvényem világossága.”*  (Zsolt 119,105) | | Motiváció: Beszélgetés a könyvekről és a Bibliáról  Feldolgozás: Biblia-használat, bibliai kvíz  További ötletek: Tippelős Biblia, akadály nélkül. | |
| 3. hét  szept. 16–20.  3. óra | **3. Az egyetlen Isten (Az 1. parancsolat) (2Móz 14,15–31)** | Isten szabadító Úr! Ő bennünket is felszabadított és lehetőségeket ad! | Kognitív cél: Istennek, mint Szabadító Úrnak a bemutatása, ami meghatározza az Isten és ember között lévő jó kapcsolatot.  Affektív cél: Éljék át annak az örömét, hogy mit jelent szabadnak lenni!  Pragmatikus cél: Keressenek olyan élethelyzeteket, szituációkat a gyerekek, melyekben nem pusztító indulatok, hanem szeretet alapján cselekszenek. | | Ének:  Aranymondás: *„Én az Úr vagyok a te Istened, aki kihoztalak téged Egyiptom földjéről, a szolgaság házából. Ne legyen más istened rajtam kívül!”* (2Móz 20,3) | | Motiváció: Kicsoda Isten?  Feldolgozás: Bibliai történet feldolgozása, TK 3. lecke: Az egyetlen Isten  További ötletek: Kézen fogva vezetés. | |
| 4. hét  szept. 23–27.  4. óra | **4. Az élő Isten tisztelete (A 2. parancsolat) (2Móz 32,1–10)** | Bálványok helyett egyedül az Úrhoz, Istenedhez ragaszkodj! | Kognitív cél: Annak a segítése, hogy a tanuló meglássa a különbséget Isten és a bálványok között.  Affektív cél: Az Istenhez való ragaszkodás érzelmi hátterének a feltárása.  Pragmatikus cél: Bátorítás arra, hogy nehéz helyzetekben is Istenhez forduljon a tanuló segítségért. | | Ének: No, minden népek, örvendezzetek (RÉ21 47, TK 12. ének)  Aranymondás:  *„Ne csinálj magadnak semmiféle bálványszobrot… Ne imádd és ne tiszteld azokat, mert én, az Úr, a te Istened, féltőn szerető Isten vagyok!”* (2Móz 20,4–5) | | Motiváció: Bálvány fogalma  Feldolgozás: Az aranyborjú története, TK Tudod-e?  További ötletek: Drámapedagógiai ötlet: bálvány, Hegyimentők. | |
| OKTÓBER  5. hét  szept. 30. – okt. 4  5. óra | **5. Szavakkal is tisztelhetjük Istent (A 3. parancsolat) (1Sám 17)** | Isten tiszteletre méltó. | Kognitív cél: Isten neve helyes használatának és helyes írásának a tanítása.  Affektív cél: Az Isten neve iránti tisztelet ébresztése a gyerekekben.  Pragmatikus cél: Olyan helyzetek keresése, melyekben Isten nevét a tanulók helyesen és tisztelettel használják. | | Ének: 23. zsoltár (RÉ21)  Aranymondás: *„Ne mondd ki hiába Istenednek, az Úrnak a nevét!”* (2Móz 20,7) | | Motiváció: A név és a név tisztelete  Feldolgozás: TK 5. lecke.  További ötletek: Fekete-fehér-igen-nem, Isten nevének helyes használata. | |
| 6. hét  okt. 7–11.  6. óra | **6. A nyugalom napja**  **(A 4. parancsolat)**  **(1Kir 6; 8,22–61)** | Isten közelsége jó: vasárnaponként is megélhetjük ezt tudatosan. | Kognitív cél: Annak a tudatosítása, hogy az Istennel töltött idő szenteli meg a nyugalom napját, és a következő munkanapokat.  Affektív cél: A hitoktató segítse az Istennel töltött idő örömének megtapasztalását.  Pragmatikus cél: Keressen a tanuló alkalmakat az Istennel való találkozásra! | | Ének: Igéddel áldj meg bennünket, Urunk… (TK 6. ének)  Aranymondás:  *„Emlékezz meg a nyugalom napjáról és szenteld meg azt!”* (2Móz 20,8) | | Motiváció: Idő és időbeosztás  Feldolgozás: Bibliai történet: Salamon templomépítése, TK 6. lecke, templomok régen és ma, meghívó készítése  További ötletek: Térépítés. | |
| 7. hét  okt. 14–18.  7. óra | **7. Szeretet és tisztelet a családban (Az 5. parancsolat) (2Sám 15,1–16)** | A családtagok nem tökéletesek, de a család minden tagjának jár a tisztelet. | Kognitív cél: Rámutatás arra, hogy a gyermek és szülő közötti konfliktusokat fel kell ismerni és megoldást kell rájuk keresni, mielőtt rögzülnek.  Affektív cél: A szülőtisztelet és megbecsülés érzelmi kapcsolópontjainak feltárása.  Pragmatikus cél: Olyan élethelyzetek felidézése, amikor családi viták, konfliktusok esetén békésen meg tudták oldani a problémákat. | | Ének:  Isten szívén megpihenve… (RÉ21 821), Hála, …(TK 5. ének)  Aranymondás: *„Tiszteld apádat és anyádat, hogy hosszú ideig élhess azon a földön, amelyet Istened, az Úr ad neked!”*  (2Móz 20,12) | | Motiváció: Beszélgetés a családról, családi szerepekről  Feldolgozás: TK 7. Lecke, Dávid és Absolon története  További ötletek: Legyek a falon, házépítés, szmogriadó. | |
| 8. hét  okt. 21–25.  8. óra  (Október 23. szerda szünet) | **Ünnepeljünk együtt!**  **1. Reformáció ünnepe: az egyház megújulása, Luther és Kálvin** | A reformáció ünnepe emlékeztetés arra, hogy mindig Isten Igéjéhez kell mérnünk magunkat. | Kognitív cél: Annak a megismertetése, hogy mire emlékezünk a reformáció ünnepén.  Affektív cél: A megújulás, fejlődés igényének és annak érzelmi hátterének feltárása.  Pragmatikus cél: Bátorítani a tanulókat arra, hogy saját életükben is keressék folyamatosan azokat a lehetőségeket, hogyan és miben tudnak Isten Igéje alapján fejlődni. | | Ének: Az egyháznak a Jézus a fundámentoma… (TK 2. ének)  *„Okos istentiszteletként szánjátok oda magatokat élő, szent, Istennek tetsző áldozatul, és ne igazodjatok e világhoz, hanem változzatok meg értelmetek megújulásával, hogy megítélhessétek: mi az Isten akarata, mi az, ami jó, ami neki tetsző és tökéletes.”* (Róm 12,1–2) | | Motiváció: beszélgetés,  agyagozás, gyurmázás  Feldolgozás: beszélgetés, szimbólumok jelentése  További ötletek: film, drámapedagógiai ötlet: 95 tétel | |
| **ŐSZI SZÜNET: OKTÓBER 26. – NOVEMBER 3.**  **ÜNNEP: REFORMÁCIÓ ÜNNEPE, OKTÓBER 31.**  **ÜNNEP: KITEKINTÉS AZ ÖRÖKKÉVALÓSÁGRA: NOVEMBER 1.** | | | | | | | | |
| NOVEMBER  9. hét  nov. 4–8.  9. óra | **8. Az élet tisztelete**  **(A 6. parancsolat) (1Móz 4,1–16)** | Testi-lelki sérülés helyett törekedjünk az élet védelmére! | Kognitív cél: Annak a tudatosítása, hogy szavakkal és tettekkel is lehet testi és lelki sérülést okozni.  Affektív cél: A szeretetteljes és szeretetlen viselkedés érzelmi hátterének a feltárása.  Pragmatikus cél: A tanuló bátorítása arra, hogy keressen minden helyzetben olyan megoldásokat, amivel az életet védi. | | Ének:  Aranymondás: *„Ne ölj!”*  (2Móz 20,13) | | Motiváció: Beszélgetés: Miért kell az életet tisztelni?  Feldolgozás: TK 8. lecke. Káin és Ábel története, Plakát készítése  További ötletek: Halmazok, Toldi | |
| 10. hét  nov. 11–15.  10. óra | **9. Hűség és kitartás**  **(A 7. parancsolat)  (2Sám 11,1–12,23)** | Felkészítés egészséges emberi kapcsolatokra és a párválasztásra. | Kognitív cél: Rámutatás arra, hogy mit jelent a másik nemmel való helyes (egészséges) kapcsolat. Annak a felismertetése, hogy milyen következményekkel jár a helytelen kapcsolat.  Affektív cél: A fiú és lány, férfi és nő szerepek és kapcsolati háttér korosztályi szintű feltárása.  Pragmatikus cél: A tanuló bátorítása arra, hogy a szerelemben az Isten szerinti megoldásokat keresse. | | Ének: Vezess, Jézusunk (RÉ21 290)  Teremts bennem tiszta szívet, … (Erőm és énekem az Úr – 130. ének)  Aranymondás: *„Ne paráználkodj”* (2Móz 20,14) | | Motiváció: TK 32. o. képe  Feldolgozás: Hármas fonal, A bibliai történet feldolgozása  További ötletek: Összekötött lábak, drámapedagógiai ötlet: Dávid | |
| 11. hét  nov. 18–22.  11. óra | **10. Segíts és ajándékozz!**  **(A 8. parancsolat)**  **(2Kir 5,19–27)** | A lopás a másik ember valamilyen módon való megkárosítása. Ne elvegyél – hanem adj inkább másoknak! | Kognitív cél: Rámutatás arra, hogy a lopás a másik ember megkárosítása, és a szerzés evangéliumi mértékének megismertetése.  Affektív cél: A lopás és a meglopottság érzelmi hátterének feltárása.  Pragmatikus cél: Megoldások keresése a vágyak kielégítésére mások megkárosítása nélkül. | | Ének: Elmúlt az éj, felkelt a nap (TK 1. ének)  Aranymondás:  *„Ne lopj!”*  (2Móz 20,15) | | Motiváció: Nyilas Misi karácsonya  Feldolgozás: TK 10. lecke. Aranymondás tenyérrajzra, Panni története (Munkafüzet. 1. f.)  További ötletek: Sokat akar a szarka, disputa gyakorlat | |
| 12. hét  nov. 25–29.  12. óra  **Megjegyzés: az adventi készülődés előtt javasolt ezen az órán az eddigi témákat összegezni és lezárni.** | **11. Hamis és igaz szavak**  **(A 9. parancsolat)**  **(Jn 11,45–57; Mk 14,56–64)** | A szavaknak következményük van. Használd jól és jóra a szavaidat! | Kognitív cél: Annak a tudatosítása, hogy a kimondott szavaknak következménye van. (súlya, hatalma)  Affektív cél: A kommunikáció mögött lévő érzelmi töltetek feltárása.  Pragmatikus cél: Különböző szituációkban a helyes és őszinte kommunikáció gyakoroltatása. | | Ének: Az Úrnak irgalmát örökké éneklem… (RÉ21 89)  Aranymondás: „*Ne tanúskodj hamisan felebarátod ellen!”*  (2Móz 20,16) | | Motiváció: Hamis szavak, szituációs gyakorlat  Feldolgozás: Szereposztott felolvasás  További ötletek: Párbeszédek, disputa gyakorlat | |
| DECEMBER  13. hét  dec. 2–6.  13. óra  **ADVENTI**  **IDŐSZAK**  **KEZDETE:**  **DEC. 1.** | **12. Bárcsak nekem is lenne!** | A jó kívánságok teljesíthetők, a rossz kívánságok kordában tarthatók. | Kognitív cél: Annak a felismertetése, hogy a kívánságaink fölött uralkodhatunk.  Affektív cél: Vágyakozás, kívánságok, akarás érzelmi hátterének feltárása.  Pragmatikus cél: A tanulók bátorítása arra, hogy a kívánságaikban is keressék Isten útmutatását, és a megvalósítható vágyak beteljesítésére törekedjenek. | | Ének: Hála… (TK 5. ének), Mindenkoron áldom az én Uramat (RÉ21 157), Istenünk, itt hozzuk néked mindenünk…(Dicsérjétek az Urat – 29. ének) Aranymondás:  „*Tudja a ti Atyátok, mire van szükségetek, mielőtt még kérnétek tőle.”*  (Mt 6,8) | | Motiváció: Beszélgetés: vágyakról és elégedetlenségről, Szituációs játék TK 39. o. rajzai alapján.  Feldolgozás: Vágyak és érzések, saját vágyak, TK 12. lecke és MF. feladatai, Reklámozás-játék  További ötletek: | |
| 14. hét  dec. 9–13.  14. óra | **13. Vágyaink Isten mérlegén  (A 10. parancsolat) (1Kir 21)**  **Megjegyzés: az óra elején érdemes összekapcsolni az ünnepet a Tízparancsolat világával.**  **MIRE VÁGYUNK?** | Isten Igéje segít abban, hogy különbséget tegyünk jó és káros vágyak között. | Kognitív cél: Annak a felismertetése, hogy a vágyainkat lehet kontrolálni.  Affektív cél: Vágyakozás, akarás érzelmi hátterének feltárása.  Pragmatikus cél: A tanulók bátorítása arra, hogy a vágyaikban is keressék Isten útmutatását, és a megvalósítható vágyak beteljesítésére törekedjenek. | | Ének: Hála… (TK 5. ének), Mindenkoron áldom az én Uramat (RÉ21 157), Istenünk, itt hozzuk néked mindenünk…(Dicsérjétek az Urat 29. ének)  Aranymondás: *„Ne kívánd, ami a felebarátodé!”* (2Móz 20,17) | | Motiváció: Beszélgetés: vágyak, kívánságok, „A szomszéd kertje mindig zöldebb.”  Feldolgozás: Aháb király érzései, Csoportmunka: MF. 43. o. 3. f.  További ötletek:  Két igazság egy hazugság | |
| 15. hét  dec. 16–20.  15. óra | **Ünnepeljünk együtt! 2. Az Ige testté lett:**  **A karácsonyi ünnepkör**  **(Jn 1,1–18)** | Az ünnepek az élet szerves részét képezik. | Kognitív cél: Annak a bemutatása, hogy a karácsonyi ünnepkörben milyen ünnepek vannak és ezek milyen üzenetet hordoznak a számunkra.  Affektív cél: Az ünnep megélésének háttere és érzelmi vonatkozásai.  Pragmatikus cél: Arra bátorítás, hogy az ünnepek megértett üzenetét saját életére nézve keresse és ezt a lehetőségeinek megfelelően mások számára is adja tovább. | | Ének: Jöjj, ó jöjj…(TK 10. ének), Új világosság…(TK 20. ének)  Aranymondás:  *„Az Ige testté lett, közöttünk lakott, és láttuk az ő dicsőségét, mint az Atya egyszülöttjének dicsőségét,*  *telve kegyelemmel és igazsággal.”* (Jn 1,14) | | Motiváció: Adventi ünneplés  Feldolgozás: TK Ünnepeljünk együtt! 2. lecke: Az Ige testté lett alapján További ötletek: Adventi hírnök | |
| **TÉLI SZÜNET: DECEMBER 21. – JANUÁR 5.**  **ÜNNEP: KARÁCSONY, DECEMBER 25–26.**  **ÜNNEP: ÚJÉV: JANUÁR 1.** | | | | | | | | |
| JANUÁR  16. hét  jan. 6–10.  16. óra | **14. Jézus és a Tízparancsolat (Mt 22,35–40)**  **Megjegyzés: A félévzárás előkészítése** | A Tízparancsolat a hívő ember értékrendjének az alapja. | Kognitív cél: Annak a felismertetése, hogy a Tízparancsolat, amit Jézus az Isten és az embertárs szeretetében összegez, nemcsak egy régi szabálysorozat, hanem a hívő ember értékrendjének az alapja.  Affektív cél: A parancsolatok megtartásából fakadó szorongás és az Istenhez való spontán és örömteli odafordulás érzelmi háttérének a feltárása.  Pragmatikus cél: Annak a gyakoroltatása, hogy miben más annak a szemléletmódja és a viselkedése, akinek a kiindulópontja az, hogy ő az Istent és a felebarátját szereti. | | Ének: Sűrű sötét van… (TK 16. ének), Siess, keresztyén… (TK 15. ének)  Aranymondás: *„Ne gondoljátok, hogy azért jöttem, hogy érvénytelenné tegyem a törvényt vagy a próféták tanítását. Nem azért jöttem, hogy érvénytelenné tegyem, hanem hogy betöltsem azokat.”* (Mt 5,17) | | Motiváció: Csoportmunka: legfontosabb parancsolat  Feldolgozás: Verembe esett juh, mai szabályok, TK 14. lecke További ötletek: Rajzos házirend | |
| 17. hét  jan. 13–17.  17. óra  **FÉLÉV VÉGE:**  **JANUÁR 17.** | **15. Mit jelent önmagunk és mások szeretete?  (1Kor 13)** | Merj szeretni! | Kognitív cél: Annak a tudatosítása, hogy a tettek mögött mindig van valamilyen szándék és érzelem.  Affektív cél: A tetteink mögött lévő pozitív és negatív érzelmi töltet feltárása.  Pragmatikus cél: A tanuló motiválása és bátorítása arra, hogy a tetteit a szeretet szándékával és érzületével vigye végbe. | | Ének:  Emberek vagy angyalok nyelvén… (Erőm és énekem az Úr – 34. ének)  Aranymondás:  *„Most azért megmarad a hit, a remény, a szeretet, e három; ezek közül pedig a legnagyobb a szeretet.”* (1Kor 13,13) | | Motiváció: Beszélgetés: Hogyan lehet kifejezni a szeretetet? Szeretetnyelv  Feldolgozás: Élethelyzetek és Szeretet-himnusz További ötletek: Vers: Gaál Éva: Az igazi szeretet, Ellentétes kifejezések | |
| 18. hét  jan. 20–24.  18. óra | **16. Bocsássatok meg egymásnak!  (Mt 18,21–35)** | Tanulj megbocsátani! | Kognitív cél: Annak a tudatosítása, hogy a megbocsátás azt jelenti, hogy megszánunk valakit és könyörületesek vagyunk iránta, illetve elengedjük a haragunkat és a bosszúvágyunkat a másik felé.  Affektív cél: A szánalom és könyörületesség (együttérzés, és ebből fakadó tett a másik felé), harag és bosszúvágy érzelmi hátterének feltárása.  Pragmatikus cél: Annak a segítése, hogy a tanuló keressen és gyakoroljon az életében olyan helyzeteket, amikor neki bocsátanak meg és ő bocsáthat meg másoknak. | | Ének: Sűrű sötét van…(TK 16. ének)  Aranymondás:  *„Viseljétek el egymást, és bocsássatok meg egymásnak, ha valakinek panasza volna valaki ellen: ahogyan az Úr is megbocsátott nektek, úgy tegyetek ti is.”* (Kol 3,13) | | Motiváció: Mit jelent megbocsátani? Megbántódás-megbocsátás  Feldolgozás: Megbocsátás folyamatábrája, Szétszakított szív, kézfogás További ötletek: Kölcsönadott tárgyak, Vers: Illyés Gyula: Szörnyű fegyver | |
| 19. hét  jan. 27–31.  19. óra | **17. Bosszú helyett szeretet**  **(Lk 9,51–56)** | Kontrolláld a tetteid! | Kognitív cél: Arra való rámutatás, hogy Jézust nem irányította sem a bosszúvágy, sem a harag. Ő irányította a saját tetteit.  Affektív cél: A harag, bosszúvágy, megbocsátás és elengedés érzelmi háttere és hatása az életünkre.  Pragmatikus cél: Annak a gyakoroltatása, hogy a tanuló felismerje egy-egy tette mögött a haragot, bosszúvágyat és keresse annak a lehetőségeit, hogyan lehet ezeket elengedni és leküzdeni. | | Ének: Amint vagyok, … (RÉ21 713)  Aranymondás:  *„Az az indulat legyen bennetek, amely Krisztus Jézusban is megvolt.”* (Fil 2,5) | | Motiváció: Nézeteltérés, bosszúállás, megbocsátás  Feldolgozás: Bibliai történet feldolgozása TK. 16. lecke és a munkafüzet 1. feladata alapján  További ötletek: – | |
| FEBRUÁR  20. hét  febr. 3–7.  20. óra | **18. A tékozló fiú példázata  (Lk 15,11–32)** | A megtérés az élet egészére hatással van. | Kognitív cél: A tékozló fiú történetén keresztül annak a felismertetése, hogy a megtérés a rossztól való elfordulást és az Istenhez való teljes odafordulást jelenti.  Affektív cél: Annak a feltárása, hogy milyen érzelem és attitűd vonz a helytelen (rossz), és mi segít a jó felé felindulni.  Pragmatikus cél: Korosztályi szinten ismerje a tékozló fiú történetét és tudjon élethez kapcsolódó példákat hozni arra, hogy mit jelent megtért embernek lenni. | | Ének: Ott a messze földön, … (TK 14. ének)  Aranymondás:  *„Tartsatok tehát bűnbánatot, és térjetek meg, hogy eltöröltessenek a ti bűneitek…”*  (ApCsel 3,19) | | Motiváció: Beszélgetés a labirintusról (TK 53. o.)  Feldolgozás: TK 18. lecke és a Munkafüzet feladatai alapján  További ötletek: Hangok a történetben, Bibliodrámás feldolgozás | |
| 21. hét  febr. 10–14.  21. óra | **19. Hálás szívvel Isten előtt (A hála és a böjt kapcsolata)** | Keresd az életedben, hogy miért lehetsz hálás! | Kognitív cél: Annak a felismertetése, hogy minden ember életében vannak dolgok, amiért hálás lehet. Ez a hála tettekre indíthatja az embert.  Affektív cél: A hála érzelmi hátterének feltárása és átélése az órán.  Pragmatikus cél: Annak a segítése, hogy a tanuló a saját életében felismerje, hogy mi mindenért lehet hálás. Arra bátorítás, hogy a tanuló vegyen részt egy közös hálaadó imádságban. | | Ének: Áldd, lelkem, Istened…(TK 4. ének), Hála…(TK 5. ének), Isten nevét dicsérem…(TK 8. ének) Aranymondás:  *„Mindenkor örüljetek, szüntelenül imádkozzatok, mindenért hálát adjatok, mert ez Isten akarata Jézus Krisztus által a ti javatokra.”*  (Thessz 5,16–18) | | Motiváció: Példák a hálára  Feldolgozás: Ötletbörze, Reményik-vers, Hála-doboz  További ötletek: Hála…c. ének | |
| 22. hét  febr. 17–21.  22. óra | **20. Egészség és hála**  **(Lk 17,11–19)** | A test és lélek egészsége összetartozik. A hálás lelkű ember egészséges lelkületű. Te miért lehetsz hálás? | Kognitív cél: A tíz leprás történetén keresztül annak a bemutatása, hogy a test a lélek egészsége összetartozik. Az igazi lelki egészséget egyedül Isten tudja megadni. Az Isten iránti hála segít a lelki egészség megőrzésében.  Affektív cél: Annak az érzelmi háttérnek a feltárása, hogy mit jelent testileg egészségesnek lenni, és mit jelent, ha lelkileg nincs rendben valami bennünk.  Pragmatikus cél: Annak a segítése, hogy a tanuló a saját életében folyamatosan keresse, hogy mi mindenért lehet hálás. | | Ének: Áldd, lelkem, Istened…(TK 4. ének), Hála…(TK 5. ének), Isten nevét dicsérem…(TK 8. ének) Aranymondás:  *„Tudjátok meg, hogy az Úr az Isten! Ő alkotott minket, az övéi vagyunk. Adjatok hálát neki, áldjátok nevét!”*  (Zsolt 100,3–4) | | Motiváció: Hála-doboz, fotó-montázs, Mi kell az egészséghez? (tárgyak a tarisznyában)  Feldolgozás: Meglepő dolgok a történetben, akadálymentesen További ötletek: Illusztrációs gyakorlat a leprához | |
| 23. hét  febr. 24–28.  23. óra  . | **21. Imával és énekkel 1.  Pál és Szilász a börtönben 1. (ApCsel 16,16–40)** | Adj hálát Istennek énekszóval is! | Kognitív cél: A magasztaló, dicsérő imádság és éneklés fő jellemzőinek a megismertetése Pál és Szilász történetén keresztül.  Affektív cél: Az éneklés lelkesítő, bátorító, segítő és egyéb pozitív hatásainak a feltárása.  Pragmatikus cél: Arra bátorítani a tanulót, hogy ismerjen meg, és gyakran énekeljen Istenről, hitről szóló énekeket! | | Ének: Isten nevét dicsérem… (TK 8. ének)  Aranymondás: *„Erőm és énekem az Úr, megszabadított engem.”*  (Zsolt 118,14) | | Motiváció: Beszélgetés: tapasztalat a zenéről, éneklésről  Feldolgozás: Bibliai történet, TK 21. lecke alapján, gályarabok éneke  További ötletek: Füle Lajos: Szeretnék énekelni neked | |
| MÁRCIUS  24. hét  márc. 3–7.  24. óra  Böjt időszaka:  márc. 5 – ápr. 19. | **Összefoglalás II.**  **Jézus tanít: a nagy parancsolat** | Hogyan hallgathatunk Jézusra a mindennapokban? | Kognitív cél: A tanult történetek alapján rámutatás arra, hogyan élhetünk Isten útmutatása szerint, Jézusra hallgatva a mindennapokban.  Affektív cél: Megerősíteni a tanulókban a vágyakozást, érdeklődést az iránt, hogy Isten útján járjanak.  Pragmatikus cél: A tanulók bátorítása arra, hogy megkeressék, hogyan lehetnek jelen életükben a Jézus követését bemutató példák, gondolatok. | | Korábban tanult énekek és aranymondások ismétlése. | | Motiváció:  Feldolgozás: Aranymondások gyűjteménye/csapatverseny/ társasjáték/csoportmunka  További ötletek: – | |
| 25. hét  márc. 10–14.  25. óra | **22. Mit vallok? (Zsid 11,1)** | A gyermeki hit és az Istenbe vetett biblikus hit közelítése | Kognitív cél: Annak a felismertetése, hogy a hit „a remélt dolgokban való bizalom, és a nem látható dolgok létéről való meggyőződés”.  Affektív cél: Annak a feltárása, hogy a hit fontos része a bizalom, ami befolyásolja az ember életét és viszonyulásait.  Pragmatikus cél: A tanuló segítése abban, hogy meg tudja fogalmazni, hogy ő miben bízik, és mely dolgok segítik, illetve akadályozzák az Istenbe vetett bizalmát. | | Ének: Valaki vallást tesz…(TK 18. ének), Hinni taníts…(RÉ21 479)  Aranymondás:  *„A hit pedig a remélt dolgokban való bizalom, és a nem látható dolgok létéről való meggyőződés.* (Zsid 11,1) | | Motiváció: Beszélgetés: Mit jelent hinni?  Feldolgozás: Hit szimbólumai (könyv, szív, kéz)  További ötletek: Hithelyzetek a hétköznapokban, Hősök | |
| 26. hét  márc. 17–21.  26. óra | **23. Hiszem és vallom:**  **Az Apostoli Hitvallás** | Az Apostoli Hitvallás tartalmának rövid megismertetése (korosztályra hangoltan!) | Kognitív: Az Apostoli Hitvallás tartalmának megismertetésével, annak a rövid és áttekintő összegzése (korosztályhoz illeszkedve), hogy egy református keresztyén ember a Szentírás alapján miben hisz.  Affektív: A hithez való egyéni viszonyulások feltárása, és az egyéni hitvallásra bátorítás.  Pragmatikus: A gyermekek bátorítása arra, hogy foglalkozzanak mélyebben az Apostoli Hitvallással. | | Ének: „Az egyháznak a Jézus a fundámentoma…” (TK 2. ének), Valaki vallást tesz (TK 18. ének) | | Motiváció: Hal szimbóluma  Feldolgozás: Apostoli Hitvallás magyarázata a TK 23. leckéje és a munkafüzet feladatai alapján  További ötletek: Kéziratkészítés, Üzenet a palackban | |
| 27. hét  márc. 24–28.  27. óra | **24. Gyülekezetem története** | A gyülekezet és én | Kognitív cél: Az egyház bemutatása, mint a Jézus Krisztust megváltónak vallók közössége, akiknek közös hitvallásuk van, és aminek a tanuló maga is részese lehet.  Affektív cél: Pozitív kötődés kialakítása a református egyház iránt, bátorítás a saját református gyülekezetbe való bekapcsolódásra.  Pragmatikus cél: A tanuló segítése abban, hogy megismerje saját gyülekezetének történetét és ezt a magáénak érezze. | | Ének: „Az egyháznak a Jézus a fundámetoma…” (TK 2. ének), „Tebenned bíztunk eleitől fogva…” (TK 19. ének)  Aranymondás:  *„Mert ráépültetek az apostolok és a próféták alapjára, a sarokkő pedig maga Krisztus Jézus, akiben az egész épület egybeilleszkedik, és szent templommá növekszik az Úrban, és akiben ti is együtt épültök az Isten hajlékává a Lélek által.”* (Ef 2,20–22) | | Motiváció: A magyar református egység jelképe  Feldolgozás: TK 71. o. képei  További ötletek: – | |
| **ÁPRILIS**  28. hét  márc. 31 – ápr. 4  28. óra | **Összefoglalás III.**  **Hitünk megvallása** | A hitvallás jelentősége életünkben. | | Kognitív cél: Az Apostoli hitvallásról tanultak összefoglalása.  Affektív cél: Annak az érzésnek a megerősítése, hogy fontos mások számára kifejezni, megvallani hitünket.  Pragmatikus cél: Próbálják kifejezni, megfogalmazni a tanulók, mit hisznek Istenről. | | A tanult énekek és aranymondások ismétlése | | Összefoglalás a munkafüzet feladatai alapján.  MF 93–94. o. |
| 29. hét  ápr. 7–11.  29. óra | **Ünnepeljünk együtt!**  **3. Páskavacsora, utolsó vacsora, úrvacsora** | Az úrvacsora és ennek előzményei is Isten szabadításáról szólnak. | | Kognitív cél: Arra való rámutatás, hogy az úrvacsora során Jézus váltságművére emlékezünk, illetve az úrvacsora menetének megismertetése.  Affektív cél: Vágyakozás ébresztése az úrvacsorai közösség iránt.  Pragmatikus cél: Az úrvacsorai rítus gyakoroltatása. | | Ének: Áldd, lelkem, Istened… (TK 4. ének), Az Úr énnékem (TK 3. ének)  Aranymondás:  *„Vegyétek, ez az én testem.”*  *„Ez az én vérem, a szövetség vére, amely sokakért kiontatik.”*  (Mk 14, 22.24) | | Motiváció: A kenyér jelentősége  Feldolgozás: Három asztalközösség, TK Ünnepeljünk együtt! 3. lecke  További ötletek: Egyenlőtlen erőforrások-játék, kenyér-igék, Drámapedagógiai ötlet: élőkép készítése |
| 30. hét  ápr. 14–16.  30. óra  (Tavaszi szünet miatt töredékhét) | **Ünnepeljünk együtt!**  **4. Jézus Krisztus feltámadása** | Jézus feltámadásának hatása van az életünkre! | | Kognitív cél: Annak a felismertetése, hogy Jézus feltámadásának hatásai az életünkre: Jézus helyreállította az Isten-ember közötti megromlott kapcsolatot (békét hozott); felmentett bennünket a bűn miatti tartozás alól; már ebben az életben új lehetőségeket kapunk.  Affektív cél: Annak az öröme, hogy egy elromlott kapcsolat helyrejöhet.  Pragmatikus cél: Arra való bátorítás, hogy a mindennapokban akarják a tanulók megélni az Istennel való – Jézusban helyreállított – kapcsolatot. | | Ének: Jézus Krisztus, szép fényes hajnal…(TK 9. ének)  Aranymondás:  *„Én vagyok a feltámadás és az élet, aki hisz énbennem, ha meghal is, él; és aki él, és hisz énbennem, az nem hal meg soha.”*  (Jn 11,25–26) | | Motiváció: Húsvét lényege  Feldolgozás: Fotómontázs (TK 99. o.)  További ötletek: Drámapedagógiai ötlet: Állítások következményekkel |
| **TAVASZI SZÜNET: ÁPRILIS 17–27.**  **ÜNNEP: NAGYPÉNTEK: ÁPRILIS 18.**  **HÚSVÉT: ÁPRILIS 20–21.** | | | | | | | | |
| MÁJUS  31. hét  ápr. 28 – máj. 2.  31. óra  (Töredékhét május 1. miatt)  **ANYÁKNAPJA MÁJUS 4. VASÁRNAP** | **25. A keresztyénséget választom!** | Az Isten melletti döntés a régi szokások megváltoztatását jelentheti. | Kognitív cél: István király döntésének és a magyar keresztyén egyház kezdeteinek a bemutatása.  Affektív cél: Régi és új szokások (lehetőségek) a döntés következményeiben.  Pragmatikus cél: A tanulók Isten melletti döntésének segítése. Bíztatásuk abban, hogy észrevegyék, nekik milyen változást hozhat az Isten melletti elköteleződés az életükbe. | | Ének: Tebenned bíztunk… (TK 19. ének)  Aranymondás:  *„Adj azért a te szolgádnak engedelmes szívet, hogy tudja kormányozni népedet, különbséget téve a jó és a rossz között!”*  (2Kir 3,9) | | Motiváció: István intelmei  Feldolgozás: Intelmek és mai intelmek, magyar népünk mai hitvallása, névjegykártya  További ötletek: István király verses históriája, István király c. rockopera, A tízedik falu | |
| 32. hét  máj. 5–9.  32. óra | **26. Magyar reformátorok a környezetünkben** | A saját környezetben élt magyar reformátorok (örökségünk) felfedezése. | Fő hangsúly: A saját környezetben élt magyar reformátorok (örökségünk) felfedezése.  Kognitív cél: Annak a felismertetése, hogy a reformáció egy olyan távoli történelmi esemény, amely mind a mai napig hatással van a saját környezetünkre is.  Affektív cél: Pozitív érzelmi kötődés felébresztése a reformáció, reformátorok és a reformátusság iránt.  Pragmatikus cél: Helytörténeti ismeretbővítés és annak a segítése, hogy a tanuló jobban a magáénak érezze a reformátori gondolkodásmódot. | | Ének: Siess, keresztyén… (TK 15. ének), Valaki vallást tesz…(TK 18. ének), Mindenkoron áldom az én Uramat (RÉ21 254)  Aranymondás: *„Krisztus beszéde lakjék bennetek gazdagon úgy,*  *hogy tanítsátok egymást teljes bölcsességgel, és intsétek egymást zsoltárokkal, dicséretekkel, lelki énekekkel; … Amit pedig szóltok vagy tesztek, mind az Úr Jézus nevében tegyétek.”*  (Kol 3,16–17) | | Motiváció: Nehéz élethelyzetben  Feldolgozás: TK 26. lecke és MF 102–104. o. feladatai.  További ötletek: Helytörténeti kapcsolódások, Drámapedagógiai ötlet: Reformátorok tweetje/sms-e | |
| 33. hét  máj. 12–16.  33. óra | **27. A bibliás fejedelem**  **I. Rákóczi György** | Isten Igéje adásra (adakozásra) ébreszt. | Kognitív cél: I. Rákóczi Gy. életpéldáján keresztül arra való rámutatás, hogy Isten Igéje adakozásra bátorít.  Affektív cél: Az adakozó lelkület érzelmi hátterének feltérképezése és az adakozó beállítódás segítése.  Pragmatikus cél: A tanuló segítése abban, hogy felfedezhesse ő miben és milyen módon tud részt venni a gyülekezeti adakozásban. | | Ének: Siess, keresztyén… (TK 15. ének)  Aranymondás:  *„Nem azé, aki akarja, sem nem*  *azé, aki fut, hanem a könyörülő Istené”.*  (Róm 9,16) | | Motiváció: Rákóczi-harang, Milyen a jó vezető  Feldolgozás: A fejedelem jelmondata. TK 27. lecke és a munkafüzet feladatai | |
| 34. hét  máj. 19–23.  34. óra | **Összefoglalás IV.**  **Hitvallók a történelem során, tanévzárás**  **Év végi összefoglalás**  **a tanév zárása** | A tanultak ismétlése és elmélyítése. | Kognitív cél: A fejezet során tanultak rövid összegzése.  Affektív cél: Annak az érzésnek a megerősítése, hogy elődeink hitéből mi is építkezhetünk  Pragmatikus cél: Bátorítás arra, hogy a tanulók maguk fogalmazzák meg, hogyan lehet a modern korban Istent követni | | Tanult énekek és aranymondások átismétlése. | | Ötlet: PPT év végi összefoglalás  <http://rpi.reformatus.hu/digit%C3%A1lis-seg%C3%A9danyag-6-%C3%A9vfolyam> | |
| 35. hét  máj. 26–30.  35. óra  **ÜNNEP: MENNYBEMENETEL**  **ÜNNEPE:**  **MÁJUS 29.** | **SZÁMONKÉRÉS** | Tanévzáráshoz évvégi értékelés, dolgozat, felelés. | | | | | | |
| JÚNIUS  36. hét  jún. 2–6.  36. óra  **ÜNNEP:**  **PÜNKÖSD**  **JÚNIUS 8–9.** | **ÜNNEPELJÜNK EGYÜTT!**  **Pünkösd**  **5. Az első gyülekezet**  **(ApCsel 11,1–-26; 2,42–47)** | Az első gyülekezet jellemvonásai ma is jellemzők lehetnek ránk. | Kognitív cél: Az első gyülekezet fő jellemvonásainak a bemutatása: Isten Igéjével való foglalkozás, egymásra való odafigyelés, jó példaadás mások számára.  Affektív cél: A jó közösség vonzóerejének feltárása.  Pragmatikus cél: Arra bátorítás, hogy a tanulók ma is törekedjenek ezeknek a jellemvonásoknak a saját életükben és saját közösségeikben való megvalósítására. | | Ének: Isten élő Lelke, jöjj…(TK 7. ének), Sűrű sötét van…(TK 16.ének), Szentlélek Isten ,,, (TK 17. ének)  Aranymondás: *„Mert nem a félelem lelkét adta nekünk Isten, hanem az erő, a szeretet és a józanság lelkét.”* (2Tim 1,7) | | Motiváció: Pünkösdi ünnepkör  Feldolgozás: Szentlélek munkája, TK 5. lecke, Gyülekezeti élet a gyakorlatban  További ötletek:  Élménypedagógiai ötlet: Vállalkozás,  Drámapedagógiai ötlet: Kerettávolságok-munkaforma | |
| 37. hét  jún. 10–13.  37. óra | **Tanévzárás, értékelés, játékos éves tananyag ismétlése.** | | | | | | | |
| 38. hét  jún. 16–20.  38. óra | **Helyi sajátosságoknak megfelelően tervezendő.** | | | | | | | |